CELEX: C2007/223/33
Language: da
Date: 2007-09-22 00:00:00
Title: Sag F-18/07: Sag anlagt den 10. juli 2007 — Marcuccio mod Kommissionen

22.9.2007   
            
            
               DA
            
            
               Den Europæiske Unions Tidende
            
            
               C 223/18
            
         Sag anlagt den 10. juli 2007 — Marcuccio mod Kommissionen
   (Sag F-18/07)
   (2007/C 223/33)
   Processprog: italiensk
   Parter
   
      Sagsøger: Luigi Marcuccio (Tricase, Italien) (ved avvocato G. Cipressa)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af den fælles sygesikringsordnings afgørelse af 25. oktober 2005, hvorved Kommissionen afslog sagsøgerens ansøgning af 11. oktober 2005 om, at det anerkendtes, at han lider af en alvorlig sygdom som omhandlet i og med de retsvirkninger, der følger af artikel 72 i vedtægten for tjenestemænd i De Europæiske Fællesskaber og af den fælles ordning vedrørende sygesikring for tjenestemænd i De Europæiske Fællesskaber.
            
         
               —
            
            
               Om fornødent, annulleres ansættelsesmyndighedens afgørelse af 30. november 2006, ref. ADMIN.B.2/MB/nb D(06) 27556, hvorved sagsøgerens klage af 23. august 2006 over den anfægtede afgørelse blev afslået.
            
         
               —
            
            
               Det fastslås, at den formodede udtalelse fra det rådgivende lægeudvalg, der er omtalt i notatet af 30. november 2006, hvis detaljer sagsøgeren er uvidende om, retligt set ikke foreligger, eller, subsidiært, om fornødent annulleres, såfremt udtalelsen, hvilket på nuværende tidspunkt er usikkert, foreligger materielt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren gør følgende tre anbringender gældende til støtte for sit søgsmål:
   
               1)
            
            
               Der foreligger en fuldkommen mangel på begrundelse, en manglende efterprøvelse og Kommissionens udsagn er ulogiske, usammenhængende, tvetydige, egnet til forveksling og har en pretentiøs karakter.
            
         
               2)
            
            
               Der er anlagt et åbenbart urigtigt skøn og tilsidesat gældende ret.
            
         
               3)
            
            
               Der foreligger en tilsidesættelse af omsorgsforpligtelsen og af princippet om god forvaltningsskik.